નવી દિલ્હી : મુંબઈ હુમલાના મામલે લશ્કરી ત્રાસવાદી ડેવિડ કોલમેન હેડલીએ કોર્ટને તે તમામ વાતો જણાવી જે ફકત ચોંકાવનારી જ નહીં પરંતુ પાકિસ્તાનની મદદથી કેવી રીતે લશ્કરે મુંબઇને હચમચાવ્યં તેની જાણકારી સામે આવી રહી છે. કોર્ટમાં ગવાહી દરમ્યાન હેડલીએ સ્પષ્ટ રીતે કહ્યું કે, લશ્કરનો મુખ્ય હાફિઝ સઇદના ઇશારે જ મુંબઇ હુમલાઓને અંજામ આપવામાં આવ્યો. તે દરેક સમયે એક-એક ઘટનાક્રમની જાણકારી લઇ રહ્યો હતો. તે હાફિઝ સઇદથી પ્રભાવિત થઇને લશ્કરમાં સામેલ થયો હતો.